b'\n_START_ARTICLE_\nMorski konji\xc4\x8dek\n_START_SECTION_\nRazmno\xc5\xbeevanje\n_START_PARAGRAPH_\nSamec morskega konji\xc4\x8dka ima na trebuhu poseben me\xc5\xa1i\xc4\x8dek, samica je brez njega. Za drstitev se oprime samica samca in mu izpusti v me\xc5\xa1i\xc4\x8dek ikre, ki jih samec oplodi. Samica takrat preneha skrbeti za potomstvo, samec pa mora sedaj zanj skrbeti sam. V me\xc5\xa1i\xc4\x8dku tkivo samca nabrekne in se mo\xc4\x8dno naguba. V nastale gube se porazdelijo ikre in se napnejo. Me\xc5\xa1i\xc4\x8dek postane velik in samec je videti kot v nose\xc4\x8dnosti, tak\xc5\xa1no stanje traja en mesec in pol, potem za\xc4\x8dne samec rojevati; kr\xc4\x8di se in stresa ter iztiska mladico za mladico iz me\xc5\xa1i\xc4\x8dka. Za izpraznitev me\xc5\xa1i\xc4\x8dka potrebuje samec ve\xc4\x8d dni. Zakaj poteka rojevanje tako, si znanstveniki niso enotni.'